Ludzer Eringa

Ludzer Jacobus Eringa (Parregea, 4 novimber 1901 – Calvi, Korsika, 22 juny 1962) wie in Nederlânske akteur fan Frysk komôf, bekend fan û.o. Boefje en de film Willem van Oranje.

 Biografy 
Hy wie de soan fan Geeske Ytsma en predikant Dirk Eringa, dy't yn 1906 ferstoar. Foar safier't bekend is, bleau er frijfeint.

Hy gie nei it gymnasium dat er nei alle gedachten net ôfmakke. By syn militêre ynspeksje wie er kantoarklerk mei trije jier gymnasiumûnderfining. Hy waard lykwols oanlutsen ta it teäter. In besite oan Berlyn brocht him yn kontakt mei aktrise Adèle Sandrock, dy't him ûnder har hoede naam. Hy studearre dêr ek oan de Reinhardtskoalle. De krisisjierren yn Dútslân brochten him werom nei Nederlân.

Hy wie as toanielspiler ferbûn oan de stedsteäters fan Weimar en Eisenach, de Koninklijke Vereeniging Het Nederlandsch Tooneel fan Willem Royaards, it Hofstad Tooneel, START en selskippen fan Dirk Verbeek (De Haach) en Cor Hermus (Amsterdam).

Njonken syn wurk foar it toaniel en de film, ferskynde er yn ferskate harkspullen op de radio, wêrûnder Paul Vlaanderen. Om 1953 hinne ferfear er nei Korsika, dêr't hy en syn kollega Floor Middag in hotel, gasthûs en fersoargingshûs (Maison Viola) hiene. Syn fuortgean wie min ofte mear twongen. Troch problemen mei de Dútske besetters wie syn sûnens efterútgien; hy krige it advys om nei sinniger regio's te ferhúzjen.

 Films 
 Jier Titel Rol 1934  Willem van Oranje  Van Hoogstraten 1935  Het mysterie van de Mondscheinsonate  Net bekend 1936  Merijntje Gijzens Jeugd  Offisier fan Justysje 1936  Klokslag twaalf  Net bekend 1939  Boefje  Net bekend 1948  But Not in Vain  2de Gestapo-man 1949  Een koninkrijk voor een huis  Net bekend 1950  Myrte en de Demonen  De Moanne 1952  Le banquet des fraudeurs  Nederlânske boargemaster

Kategory:Nederlânsk filmakteur
Kategory:Nederlânsk harkspulakteur
Kategory:Nederlânsk toanielakteur
Kategory:Frysk filmakteur
Kategory:Frysk harkspulakteur
Kategory:Frysk toanielakteur
Kategory:Nederlânsk persoan fan Frysk komôf
Kategory:Persoan berne yn Parregea
Kategory:Persoan berne yn 1901
Kategory:Persoan stoarn yn 1962